**KREIPIMOSI SOCIALINĖMS IŠMOKOMS GAUTI VILNIAUS MIESTE TVARKA**

 Vilniaus miesto gyventojai prašymus socialinėms išmokoms gauti (socialinei pašalpai, būsto šildymo išlaidų, geriamojo vandens išlaidų ir karšto vandens išlaidų kompensacijoms, išmokoms vaikui, šalpos pensijoms, tikslinėms kompensacijoms ir kt.) gali pateikti el. būdu [www.spis.lt](http://www.spis.lt) arba atvykus į Vilniaus miesto savivaldybės administracijos Socialinių reikalų ir sveikatos departamento Socialinių išmokų skyrių šiais adresais:

|  |  |
| --- | --- |
| **Kauno g. 3** | **Žemynos g. 1 (9 kab.)** |
| **Viršuliškių g. 53 (1 kab.)** | **Vydūno g. 20 (5 kab.)** |
| **Loretos Asanavičiūtės g. 20 (7 kab.)** | **Erfurto g. 29 (8 kab.)** |
| **Žirmūnų g. 143 (114 kab.)** | **Šeškinės g. 28 (2 kab.)** |
| **Pergalės g. 8 (204 kab.)** |

Asmenys aptarnaujami išankstinės registracijos tvarka ir be išankstinės registracijos (eilės tvarka). Be išankstinės registracijos asmenys aptarnaujami neatvykus į priėmimą iš anksto registruotam asmeniui, arba eilės tvarka pagal elektroninę eilių valdymo sistemą (tik Kauno g. 3).

Priėmimui galima registruotis internetu www.sis.vilnius.lt, bendruoju asmenų aptarnavimo telefonu (8 700) 35 545. Informacija apie socialinių išmokų teikimo sąlygas skelbiama [www.vilnius.lt](http://www.vilnius.lt), (skiltyje „Paslaugos“ – Socialinės išmokos).

**Naujiena**. Besikreipiančių dėl socialinės pašalpos ir kompensacijų už būsto šildymą, geriamąjį ir (ar) karštą vandenį skyrimo patogumui:

- įdiegti mokomieji video filmai (video instrukcijos) su įgarsinimu ir titrais, kaip prisijungti prie sistemos SPIS ir užpildyti bei pateikti prašymus-paraiškas piniginei socialinei paramai gauti ([www.spis.lt/Titulinis/VideoInstrukcijos](http://www.spis.lt/Titulinis/VideoInstrukcijos));

- sukurtos būsto šildymo išlaidų kompensacijos ir socialinės pašalpos skaičiuoklės, kuriomis naudojantis asmuo gali sužinoti, ar ši parama jam priklauso bei preliminarų jos dydį ([www.spis.lt/Skaičiuoklės](http://www.spis.lt/Skai%C4%8Diuokl%C4%97s));

- sukurta ir Lietuvos Respublikos socialinės apsaugos ir darbo ministerijos interneto svetainėje [www.socmin.lt](http://www.socmin.lt) lengvai pasiekiama reklaminė juosta (baneris), kuri nukreipia gyventojus į Socialinės paramos šeimai informacinės sistemos (SPIS) svetainę [www.spis.lt](http://www.spis.lt);

**Asmenų aptarnavimo laikas:**

Pirmadieniais – ketvirtadieniais nuo 7.30 iki 16.30 val.; penktadieniais nuo 7.30 iki 11.30 val.

**Pietų pertraukos laikas:** nuo11.30 iki 12.15 val.

**Asmenų aptarnavimo pagal elektroninę eilių valdymo sistemą Kauno g. 3, laikas:**

Pirmadieniais – ketvirtadieniais nuo 7.30 iki 17.15 val.; penktadieniais nuo 7.30 iki 12.15 val.

**Pastaba: Prieššventinėmis dienomis dirbame valanda trumpiau.**